ILERA-bulteno

ILERA-bulteno estas la oficiala organo de Internacia Ligo de Esperantistaj Radio-Amatoroj (ILERA), la unuaj eldonistoj estis Ed W2CIL kaj Ken G4MR. La revuo nuntempe havas 8 paĝojn en malgranda formato plenkolora kaj estas eldonata 4-foje jare, ĝi aperas ĉefe en PDF formato. La enhavo de la bulteno temas pri la agadoj de ILERA kaj ties membroj, (kongresoj, kongresaj stacioj, radiaj skedoj, ILERA-konkurso, vikipedio, fakverkoj, radioamatoraj vortaroj kaj pri teknikaj aspektoj kiel antenoj, sendriceviloj, telegrafio, radioamatoraj konkursoj, radiostacioj, konfirmkartoj ktp.).ILERA-bulteno ĉe la katalogo cdeli.orgILERA-bulteno ĉe uea.org

 Historio 
 Antaŭaj radioamatoraj bultenoj 
Antaŭaj revuoj pri la temo aperis jam en la sesdekaj jaroj. De 1963 ĝis 1968 Edward Lindberg, W2CIL, eldonis la bultenon Esperanto-Radio, por la tuta mondo. La eldonaĵo informis ĉiujn radioamatorojn, kiuj interesiĝis pri Esperanto. De 1968 ĝis 1973 aperis Esperantista Radioamatora Bulteno farita de Nid Dutra D’Amorim, PY6JZ. Esperanta Ondo organo de I.L.E.R.A. estis eldonita de 1967 ĝis 1970. Poste en Japanio la radioamatora klubo JA1YAR eldonis la revuon EKAROj (1963) kaj funkciigis radiorondon en la pacifika areo (la pacifika rondo). Ĝia gvidanto estis Buno Chambers, KH6GT. La grupo aperigis la bultenon OSCILILO de 1970.Informoj laŭ  #1861, 2792, 3264, 10671, 3122, 4108 kaj 6990.

 ILERA-bulteno 
Unuaj eldonistoj estis Ed, W2CIL kaj Ken, G4MR kiuj startis la eldonon en 1970. Laci, HA7PW, eldonis dudek bultenojn. De 1994 ĝis 1997 nur kvin bultenoj aperis. Eldonis ilin pluraj landaj reprezentantoj, laŭvice DJ4PG, DL6UDX, F9ED, SM5DAD, PT2CA. En Montpellier (UK 1998) Jean-Jacques, F6ILR entreprenis la eldonadon de la bulteno, kiu pli regule aperis ĝis lia forpaso. Poste diversaj eldonistoj prizorgis ilin. La lastaj bultenoj ne aperis sur papero, sed en la interreto. Bulteno 76, 77 kaj 78 estis eldonitaj de Javier Ramos, CO2MM.#5591 en BPEAPE ()

 Redaktoroj kaj kunlaborantoj 
La revuo estas eldonata danke al la volontula laboro kaj kontribuo de la ILERA-membroj kaj esperantistaj radioamatoroj el la tuta mondo. Ĉiu ILERA-membro rajtas ricevi paperan version de la bulteno.Informoj pri abonado kaj la bulteno ĝenerale
Listo de redaktoroj:
 Edward Lindberg, W2CIL
 Ken Sly, G4MR 
 Laci, HA7PW
 Hans B. Welling, DJ4PG, ekde 1977
 Wolf Krüger, DL6UDX (nun DL1CC)
 Jean-Jacques Noël, F6ILR 
 lan Mac Dowallrc, SWL
 Lenio Marobin, PY3DF (69-75)
 Henri Chaisnot, F9ED
 Kaj Stridell, SM5DAD
 Enivaldo Alves Silva, PT2CA
 Javier Ramos Nistal, CO2MM

 Referencoj 

 Vidu ankaŭ 
 Listo de radioamatoraj revuoj
 73 (revuo)
 Fakverko:Amatora radio

 Eksteraj ligiloj 



Kategorio:Radioamatoraj revuoj
‎Kategorio:Esperanto-gazetoj
Kategorio:Aperis en 1970
Kategorio:Internacia Ligo de Esperantistaj Radio-Amatoroj
Kategorio:Esperanto en 1970